מראה שחורה
פרקים > עונה שלישית

| מס' בסדרה | מס' בעונה | שם הפרק | בימוי | תסריט | תאריך שידור מקורי |
| --- | --- | --- | --- | --- | --- |
| 8 | 1 | תגובת שרשרת | ג'ו רייט | צ'ארלי ברוקר, ראשידה ג'ונס ומייקל שור | 21 באוקטובר 2016 |
הפרק עוסק בעולם המנוהל באמצעות כמות האהדה שהסביבה רוחשת לאדם. כל אדם בחברה מדורג על ידי חברים, משפחה וזרים על פעילות חייו באמצעות הטלפון הסלולרי שלו. הוא מדורג על פי הנימוסים שהוא מפגין (במפגשים, בנהיגה), שירות אדיב ללקוח, פרסום תצלומים מרהיבים או מצחיקים מסיטואציות בחייו ועוד. כמות האהדה של אדם ערכה כמעמד חברתי, ומספקת פריווילגיות כגון קבלה לשכונת מגורים, סבסוד ברכישת דירה, עמידה מועדפת בתורים, וכניסה למקומות המוגבלים לבעלי מעמד אהדה גבוה בלבד.
| 9 | 2 | נסיעת מבחן | דן טרכטנברג | צ'ארלי ברוקר | 21 באוקטובר 2016 |
הפרק עוסק בחברה המפתחת משחקי אימה. החברה מבצעת ניסוי אודות טכנולוגיה חדשה של מציאות רבודה במסגרתה תוכנת המחשב מתחברת למוחו של השחקן, שואבת את זיכרונותיו, מנתחת את פחדיו ובאמצעות בינה מלאכותית משנה את תסריט המשחק למול חולשותיו, על מנת לגרום לחוויית אימה יוצאת דופן. בפרק, צעיר שמטייל בעולם משתתף בניסוי כשחקן. הצעיר מתמודד עם פחדיו כמו פחד מעכבישים, ילד בריון שהטריד אותו בצעירותו, והפחד לדבר עם אמו שוב. בסוף הפרק מתברר כי כל תהליך בחינת המשחק כפי שהוצג היה פרי דמיונו של הצעיר וארך במציאות 0.04 שניות. המשחק נעצר בטרם עת כיוון שהמכשיר הסלולרי של הנסיין, שפעל בסמוך משום שאמו התקשרה אליו, שיבש את מערכות המחשב ויצר הפרעות שגרמו למותו של הצעיר.
| 10 | 3 | שתוק ותרקוד | ג'יימס ווטקינס | צ'ארלי ברוקר וויליאם ברידג'ס | 21 באוקטובר 2016 |
תוכנה זדונית המותקנת אצל מחשבים של אזרחים מאפשרת להאקרים להוציא מידע רגיש אודותיהם כגון מידע על מאהב, תמונה חושפנית ועוד. ההאקרים מאיימים על האזרח בחשיפת התמונות וביצוע שיימינג, וסוחטים אותו לבצע פעולות לדרישותיהם בתמורה למחיקת החומר. במהלך הפרק נראה כיצד אותם אזרחים נשלחים למשימות מגוונות כמו העברת סחורות ממקום למקום, שוד בנק ואף ביצוע רצח כחלק מהסחיטה. בסוף הפרק מתגלה כי לאחר ביצוע המשימה, ההאקרים מפרסמים בכל זאת את החומרים.
| 11 | 4 | סאן ג'וניפרו | אוון האריס | צ'ארלי ברוקר | 21 באוקטובר 2016 |
: ערך מורחב – סאן ג'וניפרו  בשנת 1987 מבקרת יורקי, צעירה ביישנית, בעיר הבילויים "סאן ג'וניפרו". היא פוגשת בקלי במהלך מסיבה ומגלה אליה משיכה מינית. הן נפגשות שוב לאחר שבוע, ולאחר מכן יורקי לא מצליחה לאתר את קלי, עד שנאמר לחפש אותה בשנה אחרת. יורקי מוצאת את קלי בשנת 2002, וקלי מתוודה שהיא עומדת למות וברחה ממנה משום שלא רצתה לפתח אליה רגשות. סאן ג'וניפרו מתגלה כמציאות וירטואלית שמאפשרת לזקנים ולאנשים שמתו לבקר בה בגופם הצעיר. בהווה, קלי פוגשת ביורקי המשותקת, ומתחתנת איתה כדי שתוכל לאשר לקלי את המעבר לסאן ג'וניפרו באופן קבוע. השתיים רבות כאשר קלי מסרבת לעבור לסאן ג'וניפרו באופן קבוע לאחר מותה, אולם לבסוף היא משנה את דעתה ומתאחדת עם קלי בעיר.
| 12 | 5 | משחקים באש | ג'ייקוב ורברוגן | צ'ארלי ברוקר | 21 באוקטובר 2016 |
הפרק עוסק ביחידה צבאית בעלת טכנולוגיה מתקדמת הנלחמת נגד "מקקים" (יצורים דמויי זומבי). ללוחמים ביחידה מותקן ציוד מציאות רבודה המאפשר להם לראות בעיניהם מפות, שרטוטים ועוד. ליחידה מגיע לוחם צעיר שבמפגשו הראשון עם המקקים מצליח לחסל שניים מהם. במהלך הקרב, המקק מחזיק בכלי המפיץ לעברו קרן אור בלתי מזוהה. מספר ימים לאחר הקרב הלוחם סובל מבעיות ראיה, אך הבדיקות אינן חושפות פגם בציוד או בגופו. הוא נשלח למשימה נוספת לחיסול המקקים אך הפעם הוא מזהה שחבריו יורים לעבר בני אדם. הלוחם נחשף לעובדה שה"מקקים" הם בעצם בני אדם המוצגים על ידי הציוד המותקן אצלו כחיות אדם במטרה למנוע את התמודדות החיילים עם המראות והקולות שבחיסול אנשים. החייל מתנגד וכך ורוצה להסיר ממנו את הציוד הממסך. מפקדיו מחזירים לו את זכרונותיו מחיסול המקקים, והוא מגלה שהרג בני אדם. הוא מחליט שלא להסיר את הציוד וממשיך בשירות הצבאי.
| 13 | 6 | השנואים במדינה | ג'יימס היוז | צ'ארלי ברוקר | 21 באוקטובר 2016 |
דבורים ננו-רובוטיות, שפותחו במקור לביצוע האבקה מלאכותית, הורגות שני בני אדם. החקירה המשטרתית בנושא חושפת שהאקר שהשתלט על מערכת הבקרה של הדבורים במטרה לחסל אנשים שהציבור משתלח בהם ברשתות החברתיות. בכל יום נשלחות הדבורים להרוג את האדם שיקבל הכי הרבה אזכורים עם ההאשטאג "#מוות ל". בסוף הפרק הופכים כל האזרחים שהשתתפו במשחק ותייגו אדם אחר להיות מטרות לדבורים, ו-387,036 אנשים מתים.